4

ISIGIDIMI SAMAXOSA, JANUARY 1, 1880.

UKU LUNGISA IMBEWU NGENXA YELANGA.

Madoda, ilanga libalele namhla, ixesha lokulima amazimba lidlule. Yatsho intokazi etile, ibula amazimba yodwa, yati, “ndiwabula nje lamazimba, ebeyimbewu ; kodwa ixesha lokulima amazimba lidlule.” Lenyanga ingu December, yeye Krismesi, nayo iyadlula, ke kukupela kwexesha lokuli­ma umbona. Litemba lokugqibela kubantu aba Ntsundu, ngecala lezilimo.

Ndifuna ukubonisa kafutshane ngokuti, nokuba lenyanga idlule, kwafika u-January, maze kungancanywa; makulindwe, iti ukuba imvula ine ngalonyanga kulinywe. Umbona angalinywa ngentsuku ezilitoba ku January. Irasi ingalinywa nangalipina ixesha emnyakeni, zonke inyanga ziyilungele. Inyanga ka February, umntu usenako ukuyilima imbotyi, netapile, zivutwe kakuhle.

Ezindawo ke zinga zingaqondwa ngabantu bonke abali­nde imvula, ngokukodwa kuba imini zabo abaqele ukulima ngazo zidlule, namazimba—itemba labo—akasenako ukulinywa, kunamhla nje nje. Indlela ke yokuzilungela ezizinto, ukuze iti imvula xa ide yana, zincede umntu kwa oko, kukuti kwa namhlanje abe selehleli eyifumle imbewu, nokuba yeye rasi, nokuba yeye mbotyi, nokuba yeye tapile, nokuba yeye habile. Izizatu zoko zibini. Esokuqala, kufuneka ukuze umntu alime kwalomhla yana imvula, kusemanzi, angati ngemini angeba uyalima abe esaya kufuna imbewu, ude nomhlaba wome. Indawo yesibini, lomhla kwana imvula, iti imbewu inqabe kakulu, kuba ifunwa ngabantu bonke. Mhlaumbi ipele kwindawo ezikufupi, ibe nokufunyanwa kwindawo zamgama. Kengoko xa kulindwe imvula, mayilindwe umntu selenembewu.

[Banga bangati baku qonde okutetwa ngumbali weli pe- tshana. Ilanga linje ukubalela nje, makulingwe kakulu ukulungiselela indlala engati izakuba ukulu.—Mhleli we *Sigidimi.]*

EZIVELA KUBA BALELANI

Incwadi ka *Ezra* siyi fumene. Ubuza nge lizwi elali teta ku Paulos. Kwenye indawo kwi ncwadi ye Zenzo zaba Postile, kutiwa amadoda abehamba naye u-Paulos. “ esiva okunene ilizwi.” Xa abalisa ngalonto uPaulos uti “ ilizwi lalowo uteta nam abalivanga.” Ezindawo azi pambene kuko ukuva isandi selizwi lomntu, kutiwa ke lomadoda asivile sona; kodwa into etetwayo akayiqondanga. Uteta lonto uPaulos xa abalisa ngalonto.

Ubuza kanjako ngako ukukwela kuka Zakeyu emtini. Lombuzo singasuke siwupendule ngokuti, umhlobo wetu maka kumbule ukuba usindiso lufika ko pezulu na ko pantsi, ko mdala na komncinane, kubo bonke, kwindawo zonke.

*U-Mangeva Mokone* ubuza ukuba ngu Cetywayo kanye na lo usiwe e-Capetown? Silusizi ukuba singabi nakumpendula kakuhle, kuba lo nkosi asi zange siyibone. Kodwa sitemba ukuba u-Cetywayo yena aka ku tandabuzeli ukuba ko kwake apo. Onga angayi ngqinela londawo, makaye e- Capetown, acele ipasi yokungena enqabeni yakona, azibonele ngokwake lomntu kutiwa ngu Cetywayo. Sikolwa ukuba womfumana enguye kanye.

*U-William Koyana* ubalisa ngento embi ayibonileyo, ndlwini itile, apo bekuselwa kona utywala, kuko amaqaba namagqoboka. Izinto zalomini, zimenze ukuba ati “ ewe namhla ke mna ndipumile gqi ne tshoba etywaleni.” Site­mba ukuba aka soku buya abuyele kubo. Ngale nto ayi balileyo uvumelana ne ncwadi ka J. Bunga wase Maritz- burg, ekwi *Sigidimi* sika December.

Sizi fumene incwadi zo D. Thomas, no G. Sicina, no J. Jabavu.—Silusizi ukuba singabanga naku zifaka kwesi sale- nyanga Isigidimi. Sozi funela indawo kwesi zayo.

EZIVELA KUBABALELANI.

*Siyazisa ukuba asilitabateli pezu kwetu ityala lenteto zaba- balelan betui, asitsho nokuti siyavumelana nazo zonke incwadi zabo esizishicilelayo.*

E-Myemaneni November 1st 1879.

Nkosi,

Yimini yokuqala yokuze ndibe nenteto nawe, endinga vuyayo undi nyamezele ku mazwana ambalwa, endiza kuwaposa, noko kunge ngasi-hle, kungo sizi olukulu. Ndibala ndingena mandla kanye. Kute ngomhla we 12 ka June, kwapuma amavolontiya apa kulomzi wase e-Myemaneni, aye namadoda ase sikolweni anga koliweyo na koliweyo. Kute kula madoda kwapuma babini aba shumayeli, namadoda ase rementeni.

Nje ngokuba nisazi ukuba imfazwe yinto yamadoda, aye mbalwa awase rementeni kanye, aye siya kwa Morosi. Hai ke, bahambile, seva ukuba *bafikile* kwa Morosi kakuhle. Benje njalo uku sibalela kwabo. Hai, bate bawuquba umsebenzi wabo kakuhle. Kute ngamhla utile, kwavakala ukuba aba Phuti bako, siforweni sitile. Mhlaumbi wena mntu wasema Xoseni ungaba akwazi ukuba isiforo yintonina? Mna mntu waselu Sutu, ndingati yindawo eno mqolomba ngapantsi, eti nokoi liliwa nje, kanti yindlu ngapantsi, ukuba andi posisi. Kutshiwo kwatiwa aba Phuti bangene esiforweni eso, kusuke amadoda ambalwa, kula elicala lase Myamaneni, ukuya kona. Pakati kwalamadoda bekuko lomshumayeli usi shiyileyo, ngokuba nakuba engu mshumayeli njalo, ebe yinkosi, oko kukuti ebe ngu nyana wenkosi. Noko beku njalo nje, ubu ngeze utsho ukuti yinkosi, ngokunga zipakamisi nokunga kataleli udumo Iwase mhlabeni. Eyona nto inkulu kanye, ibi kuku shumayela ivangeli yo xolo.

Ibi yindoda ebe lisiti neqaba, hayi, yena lo ligqoboka le nyaniso. Nditi nam ngokwam, okunene ebe yindoda yo xolo, kutshiwo ukutiwa, noba bona ngezi xakato zabo. Nezake izi xakato, umke sele zibonisile kwalapa, oko kukuti, asitandabuzi ukuba angaba uye ngapina, ngango kumazi kwetu, koko siti, nokuba ngaba siya posisa. Yena oko kwake ngomnye wabo batshiwo ngu mpostile u-Johanne, ukuti, ngaba vela pina aba bane ngubo ezi mhlope ezi hlanzwe egazini lemvana? Ngabavela emhlabeni, embandezelweni.

Nakuba tina silu sizi ngoko mhlaba, kuba sishiywe ngumfo obe lungile kanye, engena sizatu nokuba ngu banina, ongateta into ngaye. Nje ngokuba ndibala nje, amehlo am aka boni zinyembezi, ziwa zalisile. Ube ngumfo obe fike wati, kuba yinkosi, wafika kwinto zakwa Tixo, wazi nikela kuzo nge ntliziyo evumayo. Ubeti aku teta, nokuba yinto nina yanga sendlwini ka Tixo, yenzeke kudibene nokuba umntu yinkosi, bembekile kuba yinkosi yabo yegazi. Ndingati, kwati ezi minini zoku puma kwo mkosi lowo, wakwa Rulumente, ndakuya kumbulisa, wati kum, mhlobo noko ndimkayo, intliziyo yam ayindi vumeli, kodwa ngesizatu sokuba ndingomnye waba nyuliweyo, andi nakunceda, ndiya hamba. Kwasezi ntsukwini njalo zokuba aye emkosini, kweza omnye wama ramentekazi ake. Wati, mkokeli warn otandekayo, ndine pupa endili pupileyo. Ute umfi, kawutsho dade. Ute omnye, ndipupe ufile kuluvuyo emazulwini, usamkelwa. Ute umkokeli lowo, nxa ndamkelwayo bendi kusipina isimo, bendi file na? Uti omnye hayi bekunge njalo ubu hleli. Zibe njalo izandulela zalomfo. Ngekububa kwa lomfo silahlekiwe kanye. Kute kwesi siforo adutyulelwe kuso kwakiwe utango, abati baku fika kulo,' kwako oweli cala lakwa Rulumente owa tsibayo, wati akutsiba wacola umkala, wati ke naye umfi lo watsiba kolu tango, ngoku ngxamela ukuba abone ukuba bakona na aba Phuti pakati apa. Kute esa nyuka, wanyuka wagqiba wangena. Wati aku ngena, wabona umfazi, yati kuba ibi yindoda yoku kutaza kunene, nendoda yobu bele walibala kuku bonisa umfazi ububele buka Tixo, nokuba ezimfazwe kunge sizatu saba Phuti sokudela u-Rulumente. Wati umfazi, ewe ke, shenxa kuko amadoda apa esiforweni, wabuza omnye ukuba mangapina. Wati omnye fan’ukuba ngama shumi osibozo. Ute eqala ukuti uyashenxa, wabona imipu yaba Puti seli jonge kuye, kanti kuse kufumaneni kwake lengozi, bamdubula pantsi komkono. Wawa umpu wake, kodwa yena aka wela elu tshabeni, ngumpu owawela elu tshabeni. Kute nakuba kwakangati uya hamba akabi nakuteta, ngokuba imbumbulu yamhlala emandleni, wahamba isituba semayile enye.

Kodwa nge sizatu sokuba simazi ukuba ibi yindoda ka Tixo nge nene sele wufumene umvuzo wake. Nditi mawetu kunjalo ukumka kwalondoda yakowetu. Imke singevanga nalizwi ngenxa yalongozi yayi hlelayo. Kuba kakade amadoda xa apete izikali ayaziwa neyakufa, neyakusinda. Noko silusizi ngentsapo zayo. Ibi nabantwana abatatu, inkwenkwana yake yoku qala ebenze onke amalinga okuba ayitumele esi kolweni. Ndiqukumbela ngeliti, mawetu, kunjalo ukusweleka kwalo mvangeli, njengokuba u-Johanne *esiti* ’“Bane tamsanqa abafileyo, befela e-Nkosini, ngokuba beya kupumla kwi mizamo yabo.” Igama lam ndoda ngu David Mkuzagwine.

Ndi ngowako umzalwana osezi ntsizini,

Joel M. Gundwana.